Diari Oficial de la Generalitat Valenciana


Sumari del DOGV 3926, del 26-01-2001 (2001/513)

RESOLUCIÓ de 19 de gener de 2001, del Rectorat de la Universitat Jaume I, per la qual es convoca oferta pública per a la selecció d'una persona responsable de la Unitat de Garantia de Qualitat (UGC) del Laboratori d'Anàlisi de Residus de Plaguicides d'aquest organisme, amb contracte laboral temporal per obra o servei.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/513


Data del document
:   19-01-2001

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió científica
    * concurs administratiu
    * universitat

RESOLUCIÓ de 19 de gener de 2001, del Rectorat de la Universitat Jaume I, per la qual es convoca oferta pública per a la selecció d'una persona responsable de la Unitat de Garantia de Qualitat (UGC) del Laboratori d'Anàlisi de Residus de Plaguicides d'aquest organisme, amb contracte laboral temporal per obra o servei. [2001/X513]
  
D'acord amb el que preveu l'article 17.2 del II Conveni col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública d'una plaça de responsable de la Unitat de Garantia de Qualitat del laboratori d'Anàlisi de Residus de Plaguicides d'acord amb les següents bases:
  
1) Denominació del lloc de treball: responsable de la Unitat de Garantia de Qualitat del Laboratori d'Anàlisi de Residus de Plaguicides.
  
2) Retribució íntegra mensual
  
La retribució íntegra mensual, inclosa la part proporcional de les pagues extres, serà de 283.499 pessetes en concepte de sou base.
  
3) Objecte i període
  
Selecció d'una persona responsable de la Unitat de Garantia de Qualitat del laboratori d'Anàlisi de Residus de Plaguicides d'aquest organisme, amb contracte laboral temporal per obra o servei.
  
Les funcions que haurà de desenvolupar seran les pròpies del responsable de la UGC de l'esmentat laboratori, sota els principis de Bones Practiques de Laboratori (BPL)
  
El responsable de la Unitat de Garantia de Qualitat ha d'assegurar que es porta a terme correctament el programa de garantia de qualitat del laboratori d'Anàlisi de Residus de Plaguicides.
  
Així mateix, serà responsable de l'arxiu del laboratori.
  
Les funcions específiques que haurà de realitzar són:
  
- Realitzar les inspeccions i auditories necessàries per garantir el compliment de les Bones Pràctiques de Laboratori i elaborar els informes i declaracions corresponents, d'acord amb els principis de les BPL.
  
- Mantenir còpia de tots els procediments normalitzats de treball aprovats i en ús al Laboratori.
  
- Mantenir una relació de tots els estudis programats al laboratori, així com còpies de tots els protocols aprovats.
  
- Arxivar tota la documentació que genere el laboratori, mantenir un registre. actualitzat de la documentació que hi ha a l'arxiu, així com de qualsevol moviment de la dita documentació. Haurà de vetlar per la integritat d'aquesta.
  
- Arxivar els espècimens, productes d'assaig i productes de referència, així com vetlar per la seua integritat.
  
- Participar en la formació en Bones Pràctiques de Laboratori del personal del laboratori.
  
La durada del contracte serà de dotze mesos.
  
4) Jornada de treball: 37,5 hores setmanals.
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què aquesta la definisca el Tractat constitutiu de la Comunitat Europea.
  
- Tenir complits divuit anys i no haver arribat a l'edat de jubilació.
  
- Estar en possessió del títol de la llicenciatura en Ciències Químiques. En el cas de titulacions obtingudes a l'estranger haurà de posseir la credencial que acredite l'homologació d'aquestes.
  
- No patir malaltia ni estar afectat per limitació física o psíquica que siga incompatible amb el compliment de les funcions requerides.
  
- No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.
  
Aquests requisits hauran de posseir-se al dia de l'acabament del termini de presentació de sol·licituds, i mantenir-se fins al moment de la signatura del contracte de treball.
  
6) Mèrits preferents
  
- Experiència en anàlisi de contaminants orgànics.
  
- Experiència en tècniques cromatogràfiques (cromatografia de gasos i cromatografia líquida).
  
- Experiència en anàlisi de residus de plaguicides.
  
- Formació en BPL.
  
7) Sistema selectiu de la plaça
  
Prova teoricopràctica de caràcter obligatori i eliminatori sobre:
  
- Principis i aplicació pràctica de BPL
  
- Assegurament de la qualitat en laboratoris d'anàlisi
  
- Anàlisi de residus de plaguicides.
  
Aquesta prova es puntuarà de 0 a 100 punts, sent necessari obtenir un mínim de 50 punts per a superar-la.
  
Valoració del currículum dels aspirants (d'acord amb el barem que figura en l'annex II).
  
Ambdues fases tindran caràcter eliminatori. La comissió podrà declarar desert el procediment de selecció en el cas que realitzat l'exercici teoricopràctic i valorats els mèrits el perfil dels candidats millor puntuats no s'ajuste, de forma total, a la convocatòria.
  
8) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Les persones que constituïsquen la comissió hauran d'abstenir-se d'intervenir quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La presidència de la comissió podrà sol·licitar als membres d'aquesta una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com en allò que puga produir-se en els casos no previstos.
  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9) Presentació d'instàncies
  
Les sol·licituds, emplenades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la publicació de la convocatòria en el Diari Oficial de la Generalitat Valenciana.
  
En l'apartat «Codi» de la sol·licitud haurà de figurar el número 6774.
  
Les instàncies presentades a les oficines de correus hauran de complir el procediment que estableix l'article 205.3 del Reglament dels serveis de correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.
  
És necessari presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a costa d'altri o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a costa seua o està al seu càrrec.
  
10) Llista d'admesos i resultat de la selecció
  
Finalitzat el termini per presentar instàncies, el rector dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.
  
El resultat d'aquest procés de selecció es publicarà al tauler d'anuncis del Servei de Recursos Humans i en el web del Servei de Recursos Humans en el SIC: http://sic.uji.es/serveis/rec-hum/seleccio/
  
11) Norma final
  
Aquesta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 19 de gener de 2001.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Codi:
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicat en el Diari Oficial de la Generalitat Valenciana número ...
  
Projecte:...............................
  
director/a: ...........................
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
(signatura)
  
Castelló de la Plana, ?, d ???????.de 2001
  
RECTORAT DE LA UNIVERSITAT JAUME I
  
ANNEX II
  
Barem
  
Puntuació
  
- Grau de doctor: fins a 10 punts.
  
- Experiència en tècniques cromatogràfiques (cromatografia de gasos i cromatografia líquida): fins a 5 punts.
  
- Experiència en espectrometria de masses: fins a 5 punts.
  
- Experiència en anàlisi de residus de plaguicides:
  
Publicacions científiques relacionades amb el tema de treball: fins a 20 punts.
  
Participació en projectes d'investigació relacionats amb el tema del treball: fins a 10 punts.
  
- Formació en garantia de qualitat d'acord amb els principis de les Bones Pràctiques de Laboratori: fins a 30 punts.
  
- Participació en inspeccions i auditories en estudis realitzats sota Bones Pràctiques de Laboratori: fins a 10 punts.
  
- Coneixements d'anglès: fins a 10 punts.
  
ANNEX III
  
Comissió avaluadora titular
  
President: vicerector d'Investigació i Planificació, o persona que delegue.
  
Tres vocals en representació de la Universitat Jaume I.
  
Un representant del Comitè d'empresa, a proposta d'aquest òrgan.
  
Secretari: el cap del Servei de Recursos Humans o persona que delegue, que actuarà amb veu però sense vot.
  
Comissió avaluadora suplent: la mateixa estructura.